Vergeet van geduld as jy oortree | Netwerk24
Vergeet van geduld as jy oortree
Deur Sydney Opperman, Pacaltsdorp 08 November 2019 00:00
Iemand moet vir Chris Thomas (07.11) die verskil leer tussen "Godsdiens" en die Christelike geloof wat 'n "verhoudingsbelewenis" is.
Daar is mense in hierdie land wat hulle uit vrye keuse verbind en aan die beginsels van die Koninkryk van God onderwerp het. Dit is nie 'n "laat maar loop"-verhouding nie.
Net soos daar wette in hierdie land is wat deur mense opgestel is, het die Koninkryk van God reëls wat deur God ingestel is. As jy die land se reëls oortree, kan jy nie aanspraak maak op 'n "verdraagsaamheid" wat Chris Thomas nou bepleit nie. In hierdie lewe moet jy pa staan vir elke keuse wat jy maak.
Ons land het reëls en die Koninkryk het reëls. As die reëls bots, moet elkeen besluit waar sy/haar lojaliteit lê.
'n Omgewing waarin elkeen kan doen wat in sy oë reg is, is glad nie 'n demokratiese staat of 'n Koninkryk nie.
Chris Thomas moet maar terreine vermy waar "doen maar soos jy lus het" deur reël­s gekonfronteer word.